Public procurement notice: Contract Notice
Published: 2022-08-31
Buyer: Raision kaupunki Infrapalvelut
Country: FI
Contract type: Services
Procedure: Open procedure
CPV classification: 71240000 | 71247000 | 71250000 | 71311300 | 71320000
Submission deadline: 2022-09-26
Award criteria: Lowest price

Technical requirements: Raision kaupungin Infrapalvelut/Kunnallistekniset palvelut, Raision Vesi Oy ja Kuntayhtymä Raisio-Naantalin Vesilaitos pyytävät tarjousta erikseen sopimuskauden aikana hankekohtaisesti sovittavien alla mainittujen toimialojen suunnittelu- ja asiantuntijatehtävistä. Tarjouksen voi jättää yhdestä tai useammasta toimialasta.
Hankinta koskee niitä alla mainittujen toimialojen toimeksiantoja, joita ei kilpailuteta erillishankintoina. Yksittäisen suunnittelutyön kokonaiskustannukset voivat olla enintään 60.000 euroa (alv 0 %). Konsulttien palveluita käytetään vuosittain kaupunginvaltuuston vahvistaman taloussuunnitelman mukaisesti.
Tehtävät ovat pääasiassa katujen sekä niihin liittyvien vesihuoltolinjojen yleis-, katu- ja rakennussuunnittelua kuivatuksineen sekä asemakaavoitusvaiheessa tehtävän kunnallistekniikan yleissuunnittelua. Toimialaan sisällytetään myös viher- ja ympäristösuunnittelu.
Toimiala sisältää mm. liikenteenohjauksen yleis- ja rakennussuunnitelman laatimisen, liikennetutkimukset, -laskennat ja -ennusteet sekä liikenneturvallisuusselvitykset.
Toimialaan sisältyy geoteknisen suunnittelun lisäksi myös maaperätutkimukset ja geotekniset laboratoriotutkimukset ja maastotyöt koneineen.
Toimiala sisältää yhdyskuntateknisten rakenteiden, siltojen, tukimuurien ja -seinien rakennesuunnittelun sekä yleis- ja erikoistarkastukset sekä niihin liittyvän korjaussuunnittelun. Tehtävä sisältää myös Taitorakennerekisterin päivittämisen sekä mahdollisen rakentamisaikaisen valvonnan ja raportoinnin.
Vesihuoltoon sisältyvät vedenhankinnan, jakelun ja jätevesiviemäröinnin yleis- ja rakennussuunnittelu, hulevesiviemäröinnin yleis- ja rakennussuunnittelu, erilaisten vesihuollon kehittämishankkeiden suunnittelu sekä vesihuoltoon liittyvien selvitysten ja ympäristölupahakemuksien laadinta.
Toimialan tehtävät käsittävät pilaantuneiden maa-alueiden tutkimuksia, riskinarviointia, kunnostuksen yleis- ja rakennussuunnittelua sekä kunnostuksen valvontaa ja raportointia.
Toimiala sisältää katu- ja puistovalaistuksen yleis- ja rakennussuunnittelua. Valaistuksen yleissuunnitelmassa esitetään kaupungin hyväksymien valaisintyyppien valaistuslaskelmiin perustuvat sijainnit. Rakennussuunnittelu sisältää myös sähkösuunnittelun. Hankekohtaisesti myös erikoisvalaistusta sekä taide- ja ympäristöaiheita koskevaa suunnittelua.
Toimialaan sisältyy yleiseen käyttöön ja koulujen käyttöön tulevien liikuntapaikkojen suunnittelua, kuten yleisurheilukenttien, ulkoilupolkujen, kuntoportaiden ja jalkapallokenttien rakennus- ja saneeraussuunnittelua. Lisäksi toimialaan sisältyy selvitysten tai kartoitusten toteuttaminen.
Mittauspalveluihin sisältyy maastomallien teon lisäksi mm. urakkakohteiden vesihuollon tarkkeiden mittausta sekä jo rakennettujen vesihuoltoverkostojen tarkemittauksia. Kyseisen tarjouksen tulee sisältää myös urakkakohteissa tehtävien kalliopintojen tarkemittaukset sekä louhintamäärien massalaskennat.
Toimiala sisältää kunnallisteknisten rakennusurakkakohteiden työmaavalvonta- sekä rakennuttamispalvelut sekä turvallisuuskoordinaattorin tehtävät.
Puitejärjestelyn pohjalta valitaan kullekin toimialalle kolme (3) puitekumppania, jollei kelpoisuusehdot täyttäviä tarjouksia ole vähemmän. Hankinnasta päättää infralautakunta, jonka päätöksestä ilmoitetaan kaikille tarjoajille.
Tilaajalla on mahdollisuus pyytää tehtävään sopivimmaksi katsomaltaan puitekumppanilta hankekohtainen tarjous. Konsultti antaa kohteeseen tutustuttuaan tarjouksessaan sitovan arvion työhön enintään kuluvasta ajasta ja kattohinnan kustannuksille sekä esittää työohjelman tehtävittäin eritellyin tuntimääräarvioineen.
Mikäli tilaaja ei hyväksy em. tarjousta liian pitkän enimmäisaikataulun, epäpätevän työntekijän tai liian suuren enimmäispalkkion johdosta, tilaaja voi pyytää joltain toiselta ko. toimialan valituista puitekumppaneista uutta tarjousta. Työstä tehdään kirjallinen tilaus.